cyanic-selkie/wikianc huggingface dataset:
The O2 Arena
thumb|right|Hljómsveitin [[Metallica á tónleikum í The O2 Arena árið 2009]] The O2 Arena eða The O2 arena er íþróttaleikvangur innan The O2 (áður Millennium Dome) á Greenwich Peninsula við ána Thames í London. Leikvangurinn er í miðju O2-miðstöðvarinnar tekur um 40% af því rými sem er undir hvolfþakinu. Leikvangurinn tekur 20.000 manns í sæti og er annar stærsti innanhússleikvangur Bretlands. Hann var opnaður árið 2007. Keppni í fimleikum og körfubolta á Sumarólympíuleikunum 2012 var haldin á leikvanginum.
Nýuggar
Nýuggar eru undirflokkur geislugganna og hafa tvo ættbálka, bryngeddur og eðjufiska. Einnig einn deiliflokk, beinfiska.
Boðsund
Boðsund er ein af fjölmörgum keppnisgreinum innan sundíþróttarinnar. Ólíkt öðrum keppnisgreinum innan sundíþróttarinnar, þá er boðsund liðsgrein en ekki einstaklingsgrein. Í hverju liði eru fjórir sundmenn sem mynda svokallaða boðsunssveit. Yfirleitt samanstendur hver boðsundssveit af fjórum sundmönnum af sama kyni, en til eru boðsunds keppnisgreinar þar boðsundssveitnar samanstanda af tveimur konun og tveimur körlum.
Hverri boðsundsgrein er skipt upp í fjóra leggi og skiptast liðsmenn hverrar boðsundssveitar á að synda 50, 100 eða 200m leggi. Likt og í boðhlaupum þá er liðsmönnum ekki heimilt að leggja af stað nema sá liðsmaður sem syndir legginn á undan sé kominn í mark.
Til eru nokkrar boðsundsgreinar: 4x50m skiðsund, 4x100m skriðsund, 4x200m skriðsund, 4x50m fjórsund og 4x100m fjórsund. Á alþjóðavettvangi er yfirleitt bara keppt í 4x100m skriðsundi, 4x100m fjórsundi og 4x200m skriðsundi. Á meðan styttri vegalengdirnar eru yfirleitt bara syntar á minni mótum, svo sem á litlum mótum hérlendis.
Í skriðsund boðsundum er hverjum liðsmanni innan hverrar boðsundssveitar heimilt að velja sér eina af sundaðferðunum fjórum til þess að synda, skriðsund, bringusund, baksund eða flugsund. En flestir kjósa þó að halda sig við skriðsund. Þetta val á milli sundaðferða kemur erlendis frá en þá er talað um skriðsund sem freestyle.
Eins og áður sagði þá skipr röð sundaðferða í fjórsund boðsundum máli, svo lið séu ekki dæmd úr leik. Fyrsti leggur er baksund, þar á eftir koma baksund og bringusundleggir og lýkur sundinu með skriðsundlegg.
Bryngeddur
Bryngeddur eru útdauður ættbálkur.
Devin Townsend
thumb|Devin Townsend. thumbnail|Devin Townsend á Tuska open air í Helsinki árið 2010. Devin Garrett Townsend (f. 5. maí 1972) er kanadískur tónlistarmaður og upptökustjóri.
Townsend er fæddur í Vancouver, Bresku Kólumbíu. Hann hóf feril sinn 19 ára þegar Steve Vai, gítarleikari heyrði demo spólu hans. Vai hreifst af efni Townsend og fékk hann til að syngja á plötunni sinni Sex and Religion (1993) og fara í tónleikaferðalag um heiminn. Platan gekk illa og Townsend hætti með Vai.
Townsend var óánægður með músíkiðnaðinn og stofnaði hann þungarokkshljómsveitina Strapping Young Lad árið 1994 og starfaði hún til 2007. Samhliða því hóf hann sólóferil undir eigin nafni og stofnaði eigin plötuútgáfu; HevyDevy Records. Sólóefni Townsend er fjölbreytt og blanda af ýmsu: Rokki, þungarokki, framsæknu rokki, framsæknu þungarokki, hughrifatónlist (ambient) og nýjaldartónlist (new age).
Sólóferillinn hefur verið undir nokkrum nöfnum: Devin Townsend, Devin Townsend Band og Devin Townsend Project. Townsend er bæði alvörugefinn og gamansamur í tónlist sinni. Hefur hann meðal annars búið til þemaplötur af geimverunni Ziltoid hinum alvitra sem hefur það að markmiði að finna besta kaffið á jarðarkringlunni ellegar eyðir hann henni.
Sem plötuupptökustjóri hefur hann meðal annars tekið upp efni fyrir þungarokkssveitirnar Lamb of God og Soilwork. Townsend er þekktur fyrir að taka upp efni á mörgum rásum (enska: multitrack).
Árið 2016 gaf hann út sjálfsævisögu, Halfway There. Með bókinni fylgdi akústísk plata, Iceland en hún var tekin upp í Sundlaugin-upptökuveri í Mosfellsbæ.
Sólóplötur
(undir ýmsum nöfnum)
Hafliði (ábóti í Munkaþverárklaustri)
Hafliði (d. 1370) varð ábóti í Munkaþverárklaustri eftir að Bergur Sokkason dó en hann hafði þá verið tvívegis ábóti.
Föðurnafn Hafliða þessa er ekki þekkt og nánast ekkert um hann vitað þótt hann væri ábóti í tvo áratugi en hann mun hafa dáið 1370. Arftaki hans var Árni Jónsson skáld.
Einum kennt - öðrum bent
Einum kennt – öðrum bent er stutt ritgerð eftir Þórberg Þórðarson og var fyrst prentuð í tímritinu Helgafelli árið 1944. Hún var síðan endurprentuð í Ritgerðir 1924-1959 og aftur í bókinni Einum kennt – öðrum bent (tuttugu ritgerðir og bréf 1925-1970) sem Mál og menning gaf út árið 1971. Með þessari bók beitti Þórbergur að mörgu leyti íslenskri fagurfræði á stíl.
Inngangur
Einum kennt - öðrum bent er ritgerð sem skrifuð er sem nokkurskonar kennslurit fyrir rithöfunda og alla sem skrifa íslenskt mál. Megintilgangur hennar var sá að leiðbeina Íslendingum að bæta ritstíl sinn og auka skipulag og vandvirkni við ritun hugverka sinna. Í bókinni koma fyrir hugtök sem eru notuð enn þann dag í dag þegar kenndur er íslenskur stíll. Þau eru: skalli, uppskafning, lágkúra (og lágkúra og uppskafning) og ruglandi. Þau eru rædd hér fyrir neðan.
Þórbergur Þórðarson lagði Einum kennt - öðrum bent út frá Hornstrendingabók eftir Þorleif Bjarnason kennara, en hún kom út árið 1943. Þórbergur er ekki á móti bókinni sem slíkri, enda segir hann að:
Þórbergur heldur því einnig fram í ritgerðinni að Hornstrendingabók sé óvenjulegt rit í bókmenntum vorum. Hann segir:
Þórbergur gerir því ekki lítið úr Hornstrendingabók, heldur er með þessu riti að sýna fram á að allir geti gert betur, jafnvel þeir sem telja sig vera vel ritfæra, og hefur þar einnig sjálfan sig í huga - eins og fram kemur í lokaorðum ritgerðarinnar.
Skallar
Skalla í ritum telur Þórbergur vera slæm vinnubrögð, skort á nákvæmni og skilningi. Hann segir það ærinn ljóð á slíku riti, „þóað það sé ekki hugsað sem héraðssaga, að þar er mjög fáum verkefnum gerð svo greinileg skil, að ekki þyrfti að vinna þau upp að nýju, ef skrifuð yrði saga Hornstranda eða Norður-Ísafjarðarsýslu. Víða stafa þessir skallar í frásögninni ekki af sniði bókarinnar, því síður heimildarþurrð, heldur af skorti höfundarins á nákvæmni og skilningi á verki því, sem hann hefur tekizt á hendur.“
Þórbergur tiltekur svo nokkur dæmi:
Dæmi um skalla
Þórbergur segir:
Hann vitnar svo í Hornstrendingabók:
Og útskýrir:
Uppskafning
Uppskafning telur Þórbergur vera það einkenni höfunda að hafa tekið inn á sig vissa tegund módernisma (hinna síðustu ára). „Þessa tegund „módernismanna“, sem orðið hefur höfundi Hornstrendingabókar að fótakefli, hef ég kallað uppskafningu. Það er kvenkynsorð og beygist eins og kerling. Uppskafning getur birzt í ýmiskonar myndum. Þingeyska uppskafningin, sem er að mestu af þjóðlegum rótum runnin (er þó kannski að einhverju leyti áhrif frá norsku), er t.d. mjög ólík þeirri uppskafningu, er hér um ræðir og er úr útlendum toga spunnin. En einkenni allrar uppskafningar í rithætti er hofróðulegt tildur og tilgerð, skrúf og skrumskælingar, í hugsun, orðavali og samtengingu orða.“
Skipting Indlands
thumb|right|Kort sem sýnir skiptingu Indlands og ferðir flóttafólks. Skipting Indlands var skipting hluta þeirra landsvæða sem áður voru Breska Indland milli tveggja sjálfstjórnarríkja sem skömmu síðar urðu sjálfstæðu ríkin Indland og Pakistan. Skiptingin tók gildi 15.-17. ágúst 1947. Pakistan var myndað af héruðum í norðvesturhlutanum þar sem múslimar voru meirihluti íbúa eins og Balúkistan og Sindh. Héruðunum Púnjab, Assam og Bengal var skipt upp eftir því hvort múslimar eða hindúar og síkar voru í meirihluta. Vesturhluti Púnjab varð þannig hérað í Pakistan (Vestur-Púnjab) en austurhlutinn varð indverska héraðið Púnjab. Hlutar Assam (Sylhet-umdæmi) og Bengal (Austur-Bengal) urðu Austur-Pakistan sem tengdist ekki Vestur-Pakistan. Þar varð brátt vaxandi hreyfing fyrir sjálfstæði frá Pakistan sem leiddi til stofnunar Bangladess árið 1971.
Einum kennt - öðrum bent
Uppskafning
Þórbergur tengir þennan módernisma við það sem gerst hafði í listamálum íslendinga á árunum eftir fyrra stríð. Og hann er ekki hrifinn:
Skipting Indlands
Eftir að ríkin tvö fengu sjálfstæði gerðust sjálfstæð furstadæmi innan þeirra hlutar hinna nýju ríkja. Þannig varð Kanatið Kalat hluti Pakistan 1955 og Hyderabad og Junagadh urðu hlutar Indlands. Furstadæmið Jammú og Kasmír varð hluti Indlands utan tvö umdæmi sem urðu hluti af Pakistan. Sikkim, þar sem stór hluti íbúa var búddatrúar, var áfram sjálfstætt konungdæmi í sambandi við Indland til 1975 þegar íbúar ákváðu að afnema einveldið og gerast hérað innan Indlands.
Einum kennt - öðrum bent
Uppskafning
Þórbergur tilfærir síðan ótal dæmi um uppskafningu. Þau eru meðal annars þessi (og það sem hann telur uppskafningu skáletrar hann):
Skipting Indlands
Við skiptinguna hröktust um 14 milljónir manna á vergang vegna trúarlegra og pólitískra ofsókna beggja vegna landamæranna. Múslimar flúðu frá indversku héruðunum til Pakistan og hindúar og síkar hröktust til Indlands. Mörg hundruð þúsund létu lífið í árásum eða vegna hrakninga.
Einum kennt - öðrum bent
Dæmi um uppskafningu
Og hér hefst hin fræga eignarfallsupptalning Þórbergs: (en aðeins brotabrot af því birtist hér að neðan). Hann segir þó áður en runan hefst: „Ég hefði að sjálfsögðu ekki gert þessa eignarfallsnotkun höfundarins að átöluefni, ef henni hefði verið stillt í hóf að venjulegum hætti og beitt af smekkvísi. En í bók hans morar svo af þessari ónáttúru, einsog ég hef þegar vikið að, og leitar oft út í svo ósmekklegum myndum, einsog mörg dæmin [..] sýna“:
Þórbergur gerir síðan nokkuð veður út af óþarfa tepruskap í orðanoktun, og þar á meðal orðið tjáning, sem hann segir að Guðmundur Kamban hafi innleitt. Hann nefnir líka orðið fjarrænn (sem þá var farið að nota yfir rómantík) og leggur ríka áherslu á að menn ofnoti ekki eða noti orð og orðasambönd í röngum eða afkáralegum merkingum.
Lágkúra
Þórbergur hefur innganginn að lágkúrunni með eftirfarandi orðum: „Þó að höfundur Hornstrendingabókar geri sér mjög far um að halda stíl sínum til hoffmannlegrar glæsimennsku, hefur honum ekki lánast að stýra hjá þeim auðvirðileik í rithætti, sem hér verður kallaður lágkúra“. Og svo nefnir hann hvað lágkúra er:
(Hafa ber í huga hér að Þórbergur er að tala um samtíma sinn, en hver nútími á sínar tuggur sem ber að varast, eða nota með nýjum hætti).
Þórbergur nefnir þó að lágkúruna megi nota sem stílbragð eða listbragði eins og hann nefnir það.
Dæmi um lágkúru
„Lágkúrurnar, sem einkum hafa skotið höfundi Hornstrendingabókar ref fyrir rass, eru endurtekningar sömu atkvæða, orða og orðatiltækja með stuttu millibili, en þó kennir þar fleiri grasa af lágkúruættinni. Þessir stílgallar eru þar svo tíðir, að þeir lýta ritháttinn til allmikilla muna“:
Lágkúra og uppskafning
Í Hornstrendingabók gerist allvíða þau fyrirbæri, að lágkúra og uppskafning líkamnast í sama orði eða sömu klausu, málsgrein eða setningu. Slíkur skapnaður er ekki sérlega densilegur á að líta. Í dæmunum hér á eftir er lágkúran einkennd með skáletri, uppskafningin með breiðletri og lágkúra og uppskafning í sama orði með UPPHAFSSTÖFUM.
Ruglandi
Ruglandin lýsir sér í margskonar veikleika eða blindu í hugsun, svosem ósönnum staðhæfingum, gölluðum skilgreiningum, bágbornum röksemdaleiðslum, kjánalegum skoðunum, röngum frásögnum o.s.frv., o.s.frv. Það er kvenkynsorð og beygingarlaust eins og hrynjandi og verðandi.
Allir þeir, sem ritað mál lesa með svolítilli íhugun, munu hafa veitt því undri athygli, að stundum er sem ský eður myrkva dragi alltíeinu fyrir vitsmuni höfunda, svoað líkja mætti hugsanagangi þeirra við rugl í manni, sem hlotið hefur skyndilega blæðingu á heilann. Orsakir þessara sálarformyrkvana geta verið margvíslegar. Þartil má nefna vanþekkingu og einnig þá tegund vitsmunaskorts, sem kalla mætti skynsemisheimsku.
Eiríkur Guðmundsson (hirðstjóri)
Eiríkur Guðmundsson (d. 23. febrúar 1388) var íslenskur hirðstjóri seint á 14. öld. Hirðstjóraferill hans varð skammur, hann var veginn á fyrsta ári sínu í embætti.
Talið er líklegt að Eiríkur hafi verið sonur Guðmundar Snorrasonar frá Skarði, bróður Orms Snorrasonar. Hann virðist að minnsta kosti hafa verið nátengdur Skarðverjum. Á jólanóttina 1385 fór Eiríkur ásamt Guðmundi, syni Orms, að Þórði Jónssyni góðamanni. Tóku þeir hann höndum og eftir að Ormur hafði dæmt hann til dauða var hann höggvinn. Vígið þótti níðingsverk og var þeim Guðmundi og Eiríki ekki vært á landinu. Þeir fóru út um sumarið. Guðmundur hvarf í Færeyjum 1388 en Eiríkur kom heim 1387 og hafði þá verið skipaður hirðstjóri af Ögmundi Finnssyni dróttseta í Noregi, sem einnig hafði skipað Narfa Sveinsson lögmann „og þótti nýlunda“. Í sumum annálum segir reyndar að Eiríkur hafi kallað sig hirðstjóra og bendir það til þess að landsmenn hafi ekki verið tilbúnir að viðurkenna hann sem slíkan. Ekki er vitað um tildrög þess að hann var veginn eða hverjir banamenn hans voru.
Bergdís Ellertsdóttir
Bergdís Ellertsdóttir (f. 1962) er núverandi sendiherra Íslands í Bandaríkjunum. Hún var fastafulltrúi Íslands hjá Sameinuðu þjóðunum frá 2018 til 2019. Hún hóf störf hjá utanríkisráðuneyti Íslands árið 1991 og hefur síðan þá unnið á fjölda vettvanga, meðal annars hjá NATÓ, EFTA og Evrópusambandinu. Hún hefur einnig gegnt stöðu sendiherra Íslands í Belgíu, Hollandi, Lúxemborg, Sviss og San Marínó. Frá 1. júlí 2019 hefur hún verið sendiherra í Bandaríkjunum.
Æviágrip
Bergdís fæddist árið 1962 og gekk í Háskólann í Freiburg í Þýskalandi. Hún nam þar þýsku (1982–1983) og síðan stjórnmálafræði, ensku og sagnfræði (1983–1985). Hún nam síðan stjórnmálafræði og ensku við Háskóla Íslands og útskrifaðist þaðan árið 1987. Hún lauk námi við Háskólann í Essex árið 1989 og útskrifaðist með meistaragráðu í Evrópufræðum.
Árið 1991 hóf Bergdís störf hjá utanríkisráðuneytinu og varð ritari við verslunardeildina. Hún hóf síðan störf við sendiráð Íslands í Bonn í Þýskalandi og varð varaformaður sendinefndarinnar. Frá 2000 til 2003 var hún aðstoðarframkvæmdastjóri stjórnmáladeildar sem sá um öryggismál, málefni Atlantshafsbandalagsins og Öryggis- og samvinnustofnunar Evrópu og tvíhliða samskipti við Bandaríkin, Kanada og Rússland. Árið 2003 varð hún aðstoðarframkvæmdastjóri verslunardeildar utanríkisráðuneytisins og síðan framkvæmdastjóri alþjóðaöryggis- og þróunarmála árið 2007.
Árið 2007 var Bergdís jafnframt útnefnd aðstoðaraðalritari EFTA í Brussel og gegndi því embætti til ársins 2012. Hún var helsti samningamaður Íslendinga í fríverslunarviðræðum við Kína í september 2012. Í september árið 2014 var hún útnefnd formaður sendinefndar Íslands til Evrópusambandsins og sendiherra Íslands í Belgíu, Hollandi, Lúxemborg og San Marínó.
Í ágúst árið 2018 var Bergdís útnefnd fastafulltrúi Íslands hjá Sameinuðu þjóðunum. Næsta október var tilkynnt að hún yrði nýr sendiherra Íslands í Bandaríkjunum frá 1. ágúst 2019.
Meghna
thumb|right|Bátur á Meghna. Meghna er fljót í Bangladess. Áin er ein af þremur sem mynda Gangesósa, stærstu árósa heims, við Bengalflóa. Upptök árinnar eru í Kishoreganj-umdæmi þar sem árnar Surma og Kushiyara koma saman. Helstu þverár Meghna eru Padma, Daleshwari, Gumti og Feni. Meghna rennur út í Bengalflóa í Bhola-umdæmi.
Sveitarstjórnarkosningar á Íslandi 1942
Sveitarstjórnarkosningar á Íslandi 1942 voru sveitarstjórnarkosningar haldnar árið þann 25. janúar 1942 alls staðar nema í Reykjavík þar sem kosningarnar voru haldnar 15. mars. Kosningunum hafði verið frestað með bráðabirgðalagasetningu af öðru ráðuneyti Hermanns Jónassonar vegna þess að verkfall prentara hafði staðið yfir frá áramótum og einungis Alþýðublaðið kom út. Ritstjórum Morgunblaðsins fannst þetta vera „kosningabrella Alþýðuflokksins [sem] mistókst“ þegar blaðið kom út þann 23. janúar eftir þriggja vikna stöðvun. Sjálfstæðisflokkurinn hélt meirihluta sínum, átta mönnum.
Akranes
Þessar bæjarstjórnarkosningar á Akranesi fóru fram 25. janúar.
Akureyri
Þessar bæjarstjórnarkosningar á Akureyri fóru fram 25. janúar. Sjálfstæðisflokkurinn klofnaði þannig að sérstakt framboð óháðra borgara bauð fram. Efsti maður á lista óháðra náði ekki kjöri vegna útstrikana en annar maður listans, Jón Sveinsson fyrrverandi bæjarstjóri náði kjöri í hans stað.
Tengt efni
Kosningasaga
Apaköttur
Apakettir eru hópur spendýra af ætt prímata. Orðið vísar til apa af innættbálkinum simiiformes að undanskildum mannöpum.
Talað er um apaketti gamla heimsins (Afríku og Asíu) og nýja heimsins (Suður-Ameríku). Gamlaheimsapakettir innihalda þekktustu tegundirnar eins og bavíana og makake og eru tegundirnar 138. Munur á nýja- og gamlaheimsapaköttum felst meðal annars í því að nef þeirra frá nýja heiminum eru flatari. Einnig eru þeir með hala sem geta gripið ólíkt styttri hölum þeim í gamla heiminum. Raunar eru gamlaheimsapakettir skyldari mannöpum heldur en nýjaheimsapaköttum.
Margar apakattategundir lifa í trjám en bavíanar eru til að mynda á jörðu niðri. Minnsta tegundin er um 12 cm og stærsta að nálgast metra; mandríll. Að stærstum hluta er mataræðið jurtatengt en egg, smærri dýr, þar með talin skordýr eru einnig fæða þeirra.
Apakettir og apar eru stundum notaðir sem samnefni.
Aglaonema
Lýsing
Þetta eru sígrænar fjölærar jurtir með ýmist upprétta eða útafliggjandi stöngla. Stönglar sem liggja á jörðu geta rætt sig við liði. Blöðin eru yfirleitt breið og með silfraða eða hvíta flekki. Blómin eru litlir uppréttir kólfar. Þeir munda ber sem verður rautt við þroska.
Ræktun
Aglaonema hafa verið ræktaðar sem heillaplöntur í Asíu um aldir. Þær voru kynntar á vesturlöndum 1885, þegar þær voru fluttar til Royal Botanic Gardens, Kew. Þær hafa verið ræktaðar og blandað í fjölda afbrigða. Þær vaxa í lítilli birtu og eru vinsælar pottaplöntur.
Þar sem þetta er hitabeltistegundir þá þola þær illa kulda. Skemmdir geta komið fram við 15°C hita. Rakur jarðvegur er æskilegur, en þær þola illa mikla áburðargjöf.
Fjölgun er yfirleitt með græðlingum, en einnig skiftingu. Rannsókn NASA (NASA Clean Air Study) sýndi að tegundin A. modestum var mjög virk við að hreinsa algeng eiturefni úr lofti (formaldehíð og benzen).
Aglaonema plöntur eru eitraðar vegna kalsíum oxalat krystalla. Ef þær eru étnar veldur það ertingu í slímhúð, og safinn getur valdið ertingu í húð og útbrotum.
Úrval tegunda
Meðal tegunda eru:
Sotsjí
thumb|Sotsjí séð af Svartahafi thumb|Lega Sotsjí við Svarthaf Sotsjí (rússneska: Со́чи) er borg í Krasnodarfylki í suðvesturhluta Rússlands. Sotsjí liggur við Svartahaf nálægt landamærunum við Georgíu. Stórborgarsvæðið er 3.526 km² að flatarmáli og teygir sig 145 km meðfram ströndum Svartahafs við rætur Kákasusfjalla. Stærð borgarinnar sjálfar er 176,77 að flatarmáli. Íbúar borgarinnar með fasta búsetu voru 343.334 manns árið 2010. Sotsjí, sem er hluti af Kákasus ríverunni, er vinsæll dvalarstaður ferðamanna og er einn fárra staða í Rússlandi þar sem heitt er á sumrin og milt á veturna.
Skíðaaðstaða er í Sotsjí, nánar tiltekið í Rosa Khutor í Krasnaya Polyana, en Vetrarólympíuleikarnir 2014 voru haldnir í borginni. Nokkrir leikir í heimsmeistarmóti í knattspyrnu 2018 voru haldnir í Sostjí. Einnig var keppt í Formula 1 Grand Prix frá árinu 2014 í Sotsjí til ársins 2022, en þá var frekari leikjum þar aflýst vegna innrásar Rússa í Úkraínu.
Landfræði
Stórborgarsvæði Sotsjí liggur 145 km meðfram Svartahafinu. Sotsjí liggur í norðurhluta vestur Asíu, þar af leiðandi Asíumegin við stór Kákasussvæðið. Sotsjí er um það bil 1603 km frá Moskvu.
Meirihluti íbúa Sotsjí búa á mjórri lengju meðfram ströndinni. Byggðin er skipt upp í sjálfstæð örumdæmi (fyrrum byggðarlög). Stærsta örumdæmið, frá suðvestri til suðausturs eru Lazarevskoye, Loo, Dagomys, miðbær Sotsjí (Tsentralny borgar umdæmi), Khosta, Matsesta og Adler. Öll borgin er staðsett í hlíðum Vestur Kákasusfjalla, sem liggja niður að Svartahafinu og skorin af ám. Stærstu árnar í Sotsjí eru Mzymta, sem er einnig stærsta áin sem rennur frá Rússlandi í Svartahafið, og Shakhe. Aðrar ár eru Ashe, Psezuapse, Sotsjí, Khosta og Matsesta. Psou áin markar svo landamærin við Abkhazia.
Norðaustur hluti borgarinn tilheyrir Kákasus lífríkisfriðlandinu, sem er á heimsminjaskrá og nær yfir stórt svæði í Krasnodar Krai og Adygea. Nánast allt svæðið í stórborgarsvæði Sotsjí, með ströndinni undanskilinni og svæðið sem tilheyrir Kákasus lífríkiðfriðlandinu, er hluti af Þjóðgarðinu Sotsjí.
Sotsjí er með rakt suðrænt veðurfar með mildum vetrum (meðaltal 11°C á daginn og 4°C á nóttinni) frá desember til mars, og á sumrin (meðaltal 24°C á daginn og 16°C á nóttinni) frá maí til október.
Moses I. Finley
Sir Moses I. Finley (Moses Israel Finkelstein) (20. maí 1912 – 23. júní 1986) var bandarískur og breskur fornfræðingur og sagnfræðingur.
Finley fæddist árið 1912 í New York borg. Foreldrar hans voru Nathan Finkelstein og Anna Katzenellenbogen. Hann lést árið 1986 sem breskur ríkisborgari. Finley hlaut menntun sína við Syracuse University og Columbia University. Hann hlaut M.A. gráðu í lögfræði en flest útgefin rit hans fjalla um fornaldarsögu, einkum félagslegar og hagsögulegar hliðar klassískrar fornaldar.
Finley kenndi við Columbia University og City College of New York, þar sem hann varð fyrir áhrifum frá meðlimum Frankfurt skólans, sem störfuðu í útlegð í Bandaríkjunum. Árið 1952, meðan á kalda stríðinu stóð, var Finley rekinn frá kennslustöðu sinni við Rutgers University; árið 1954 var hann kallaður fyrir þjóðaröryggisnefnd bandaríska þingsins og spurður hvort hann hefði verið meðlimur í kommúnistaflokki. Hann skýldi sér á bakvið fimmta viðauka bandarísku stjórnarskrárinnar og neitaði að svara.
Í kjölfarið átti Finley erfitt með að finna vinnu í Bandaríkjunum og því fluttist hann til Bretlands, þar sem hann kenndi fornfræði við Cambridge University árum saman, fyrst sem fyrirlesari í félagslegri og hagsögulegri fornaldarsögu við Jesus College (1964–1970), síðan sem prófessor í fornaldarsögu (1970–1979) og að lokum sem skólameistari við Darwin College (1976–1982). Hann víkkaði umfang fornfræðinnar frá því að fást eingöngu við textafræði til þess að fjalla einnig um menningu og samfélag. Finley varð breskur þegn árið 1962 og meðlimur í bresku akademíunnni árið 1971. Hann var sleginn til riddara árið 1979.
Nútíma nýuggar
Nútíma nýuggar (Teleostei, einnig nefndir sannir beinfiskar) eru stór innflokkur innan undirflokksins nýuggar.
Jorginho Putinatti
Jorginho Putinatti (fæddur 23. ágúst 1959) er brasilískur fyrrverandi knattspyrnumaður. Hann spilaði 16 leiki og skoraði 2 mörk með landsliðinu.
Myrká (skáldsaga)
Myrká er sakamálasaga eftir Arnald Indriðason. Bókin var gefin út árið 2008.
Du cidre pour les étoiles
Du cidre pour les étoiles (íslenska: Eplavín fyrir geimverurnar) er 26. Svals og Vals-bókin og sú sjötta eftir Fournier. Hún birtist sem framhaldssaga í teiknimyndablaðinu Sval árið 1975 og kom út á bókarformi árið 1976. Bókin hefur enn ekki verið gefin út á íslensku.
2. deild karla í knattspyrnu 1958
Í fjórða skiptið var leikið í '''2. deild karla í knattspyrnu, árið 1958'''.
Du cidre pour les étoiles
Söguþráður
Svalur og Valur halda á fund Sveppagreifans en komast að því að Sveppaborg er í hers höndum. Skepnur bændanna í héraðinu hegða sér undarlega og eru skiptar skoðanir um hvort fljúgandi furðuhlutum eða tilraunum greifans sé um að kenna. Í ljós kemur að greifinn hýsir hóp geimvera, les ksoriens frá fjarlægri plánetu. Með hjálp sérstaks búnaðar geta greifinn og geimverurnar talað saman, en að öðru leyti eru hljóð gestanna of há fyrir mannseyrað þótt önnur dýr nemi þau.
2. deild karla í knattspyrnu 1958
Þróttur vann þetta mót eftir úrslitaleik við ÍBÍ, en leikið var í tveimur riðlum.
Norðurriðill
Í Norðurlandsriðli léku fjögur lið: ÍBÍ, HSÞ, ÍBA og lið frá Skagafirði. Lið KS frá Siglufirði skráði sig til keppni en dró sig síðan úr keppni þegar á hólminn var komið.
Du cidre pour les étoiles
Söguþráður
Geimverurnar eru sólgnar í eplavín og hnupla því frá bændum í nágrenninu. Í slíkum ránsleiðangri skýtur taugaveiklaður eplabóndi eina geimveruna og særir hana. Það verður til þess að erlendir leyniþjónustumenn sem voru að njósna um greifann komast yfir eitt geimskipanna.
Geimverurnar vilja endurheimta skipið, á sama tíma og reiðir íbúar Sveppaborgar hyggjast ráðast á setrið, þar sem þeir kenna greifanum um hina dularfullu atburði. Svalur og Valur yfirbuga erlendu njósnarana, ná geimskipinu og geimverurnar yfirgefa Jörðina í tæka tíð. Nokkrum mánuðum síðar fregna félagarnir þó að Sveppagrefinn hafi fest kaup á eplavínsgerð og taki reglulega á móti gestum utan úr geimnum.
2. deild karla í knattspyrnu 1958
Suðurriðill
Í Suðurlandsriðlinum léku 5 lið: ÍBV, Víkingur, ÍFK, Þróttur og Reynir. Lið ÍFK var samansett úr leikmönnum af Keflavíkurflugvelli og svæðinu þar.
Egypska byltingin 2011
Egypska byltingin 2011 (arabíska: .الثورة المصرية سنة ٢٠١١‎ al-Thawrah al-Miṣriyyah sanat 2011) hófst í Egyptalandi þann 25. janúar 2011 þegar byrjað var að mótmæla og uppþot urðu í Alexandríu, Kaíró og öðrum stórum borgum. Mótmælin komu í kjölfar mótmæla í Túnis og henni fylgdu mótmæli og uppþot í öðrum löndum í Norður-Afríku og Mið-Austurlöndum. Milljónir mótmælenda kröfðust afsagnar forsetans Hosni Mubaraks. Þann 11. febrúar sagði Mubarak af sér og við það urðu mikil fagnaðarlæti á götunum.
Þann 21. febrúar fór forsætisráðherra Bretlands, David Cameron í heimsókn til Kaíró. Hann var fyrsti erlendi þjóðarleiðtoginn til að heimsækja landið eftir að Mubarak sagði af sér.
Jón Hjartarson
Jón Hjartarson (f. 20. janúar 1942) er íslenskur leikari.
Ferill í kvikmyndum og sjónvarpsþáttum
Jón Jóhann Hjartarson er fæddur 20. janúar 1942 á Hellissandi. Hann útskrifaðist sem kennari frá Kennaraskóla Íslands 1965 og lauk leikaraprófi frá Leiklistarskóla Leikfélags Reykjavíkur 1968. Jón var jafnframt við framhaldsnám í Berlín 1984. Hann hefur um margra ára skeið starfað sem fastráðinn leikari hjá Leikfélagi Reykjavíkur og leikið í kringum 80 hlutverk. Jón hefur einnig leikið með ýmsum leikhópum, s.s. Grímu, Litla leikfélaginu, Litla leikhúsinu, Öðru fólki o.fl. Hann hefur ennfremur leikið í kvikmyndum sem og fjölmörgum sjónvarps- og útvarpsverkum.
Jón hefur samið fjölda leikrita bæði fyrir börn og fullorðna, auk barna- og unglingabóka. Fyrsta leikrit hans, Afmælisboðið, er frá 1969. Hann samdi leikgerð upp úr skáldsögu Kristínar Marju Baldursdóttur, Mávahlátri, sem sett var upp hjá Leikfélagi Reykjavíkur 1998. Hann hefur bæði leikstýrt verkum sínum og annarra hjá atvinnuleikhúsum og áhugaleikhópum. Hann hefur einnig samið ýmis konar dagskrár fyrir félagasamtök og stofnanir sem og aragrúa skemmtiþátta, rabbþátta, söngtexta og pistla.
Jón er kvæntur Ragnheiði Tryggvadóttur framkvæmdastjóra. Þau eiga tvö börn, Hjört Jóhann og Sigríði Lárettu og búa í Reykjavík. Jón á einnig dæturnar Helgu Brögu og Ingveldi Ýr.
María Bjarkadóttir, 2003.
Kölluflekka
Kölluflekka, (fræðiheiti: Aglaonema commutatum) einnig nefnd sjómannsgleði er tegund blómstrandi plantna í kólfblómaætt, Araceae. Hún er ættuð úr hitabeltissvæðum Filippseyja og Súlavesí. Einnig er hún ílend í Vestur-Indíum.
Lýsing
Þetta eru sígræn fjölær jurt með nokkuð upprétta stöngla. Stönglar sem liggja á jörðu geta rætt sig við liði. Blöðin eru lensulaga og með silfraða eða hvíta flekki. Blómin eru litlir uppréttir kólfar. Þeir munda ber sem verður rautt við þroska.
Fjölgun er yfirleitt með græðlingum, en einnig skiftingu.
Elísabet Gunnarsdóttir (knattspyrnuþjálfari)
thumb|Elísabet. Elísabet Gunnarsdóttir (f. 2. október 1976) er íslenskur knattspyrnuþjálfari, íþróttakennari og fyrrverandi leikmaður Vals í úrvalsdeild kvenna í knattspyrnu. Frá árinu 2009 hefur Elísabet þjálfað lið Kristianstads DFF í úrvalsdeild kvenna í Svíþjóð. Elísabet hefur tvisvar sinnum verið útnefnd þjálfari ársins í sænsku úrvalsdeildinni og komið liðinu sínu í meistaradeild Evrópu.
Knattspyrnuferill
Knattspyrnuferill Elísabetar hófst í yngri flokkum Vals. Árið 1995 fór hún yfir til Stjörnunnar í Garðabæ og spilaði tvö tímabil með félaginu. Hún snéri aftur til Vals og spilaði þar til ársins 2001 er hún ákvað að leggja skóna á hilluna og snúa sér að þjálfun. Hún hóf feril sinn sem meistaflokksþjálfari hjá ÍBV í Vestmannaeyjum þegar hún var 24 ára gömul.
Þjálfaraferill
Elísabet hóf þjálfaraferil sinn 16 ára gömul er hún hóf störf sem aðstoðarþjálfari yngri flokka hjá Val. Um níu ára skeið þjálfaði hún hjá Val samhliða því að spila með meistaraflokki félagsins. Hún átti stóran þátt í að byggja upp öflugt starf yngri flokka í kvennaliðum Vals. Lið undir stjórn Elísabetar unnu til fjölda Íslandsmeistaratitla og árið 1999 hlaut hún titilinn yngri flokka þjálfari ársins.
Elísabet yfirgaf Val árið 2001 og hóf störf sem þjálfari úrvalsdeildarliðs kvenna hjá ÍBV í Vestmannaeyjum. Ári síðar tók hún við öðrum flokki kvenna hjá Breiðabliki og varð liðið Íslandsmeistari undir stjórn Elísabetar. Árið 2003 snéri hún aftur til Vals og tók við meistaraflokki kvenna hjá félaginu og vann liðið sinn fyrsta Íslandsmeistaratitil í 15 ár undir stjórn hennar. Elísabet var yfirþjálfari kvennaliðs Vals í fimm ár og vann liðið fjóra Íslandsmeistaratitla undir hennar stjórn auk bikarmeistaratitils.
Í janúar árið 2009 fluttist Elísabet til Svíþjóðar og tók við þjálfun kvennaliðs Kristianstads DFF í sænsku úrvalsdeildinni. Í tíð Elísabetar hjá Kristianstads hafa m.a. knattspyrnukonurnar Margrét Lára Viðarsdóttir, Sif Atladóttir og Svava Rós Guðmundsdóttir leikið með liðinu.
Árin 2017 og 2020 var Elísabet útnefnd þjálfari ársins í sænsku úrvalsdeildinni og í nóvember árið 2020 varð ljóst að lið hennar Kristianstads mun leika í meistaradeild Evrópu.
Enska öldin
Með Ensku öldinni er átt við þann hluta sögu Íslands sem á oft við alla 15. öldina en nær strangt til tekið frá 1415 til 1475 þegar Englendingar öðrum fremur sigldu til Íslands til að veiða og kaupa skreið og aðra vöru (t.d. vaðmál og brennistein) í skiptum fyrir ensk klæðaefni, mjöl, bjór, vín og fleira.
Upphaf
Enska öldin hófst skömmu eftir að Svarti dauði herjaði á landið (1402 til 1404) og siglingar frá Noregi lögðust að mestu leyti af í kjölfarið. Um miðja öldina tóku síðan sléttbyrtir, fjölmastra karkarar við af súðbyrtum, einmastra kuggum. Þetta voru stærri skip og gerðu lengra úthald mögulegt.
Englendingar höfðu lengi áður siglt til landsins, einkum til Vestmannaeyja og lagt þar verslunina undir sig svo Skálholtsstaður (sem þá átti eyjarnar) gat lítið að gert. Snemma á öldinni voru eyjarnar því lýstar einkaeign konungs. Einkum var það sókn eftir skreið sem olli því að siglingar Englendinga til Íslands jukust mikið á 15. öld og talið er að um hundrað skip frá mörgum höfnum Englands hafi árlega siglt þangað til veiða.
Verslun
Jafnframt veiðunum versluðu Englendingar mikið við Íslendinga og var hlutur Íslandsverslunarinnar um 1% af heildarutanríkisviðskiptum Englands en í Bristol var Íslandsverslunin 3% og í Hull 10% heildarverslunar. Á Íslandi er talið hugsanlegt að verslun hafi lagst af á gömlum verslunarstöðum eins og Gásum í Hörgárdal og Maríuhöfn á Hálsnesi vegna breyttra verslunarhátta á Ensku öldinni. Í stað þeirra komu fiskútflutningshafnir eins og Hafnarfjörður (Straumsvík) og Rif.
Samkvæmt ítarlegum tollskýrslum sem varðveist hafa í Englandi kemur fram að það sem skipin fluttu helst til Íslands voru matvæli eins og korn, hunang og smjör, skeifur og ýmsar aðrar járnvörur, svo og ýmiss konar munaðarvörur eins og skartgripir og handtöskur. Auk þess var flutt inn talsvert af bjór og eitthvað af líni og fatnaði en þó hlutfallslega mun minna en til Noregs. Skipin fluttu svo skreið aftur frá Íslandi, svo og brennistein og eitthvað af vaðmáli.
Íslendingar í Englandi
Í skrám um útlendinga í Englandi sem varðveist hafa má finna nokkrar upplýsingar um fjölda Íslendinga í Englandi; í skrám frá 1440 eru skráðir 16000 útlendingar í landinu öllu (sú tala er þó talin of há), þar af sex Íslendingar, og fræðimaðurinn dr. Wendy Childs, sem hefur rannsakað þessar skrár, telur að á næstu áratugum hafi gjarna verið 40-50 Íslendingar í Englandi, flestir í Bristol, Hull og London. Árið 1483 voru þó skráðir 48 Íslendingar í Bristol, þar af 46 sveinar (þjónar eða vinnumenn). Skrár frá árunum á undan og eftir hafa ekki varðveist og því er óljóst hvort þessi fjöldi var algjör undantekning.
Vitað er að einhverjir Íslendingar voru á skipum sem sigldu frá Bristol til Portúgals og víðar og einn þeirra, Vilhjálmur Yslond eða Willemus Islonde Indigenus, var orðinn kaupmaður og borgari í Bristol 1492 og flutti vefnað til Lissabon. thumb|right|Skreið var mikilvægasta verslunarvara Ensku aldarinnar.
Átök við Englendinga
Margvísleg átök milli enskra sjómanna og samherja þeirra á Íslandi (svo sem Jóns Vilhjálmssonar Craxtons, Hólabiskups) og danskra og íslenskra valdsmanna áttu sér stað og í maí 1433 fór hópur Íslendinga og drekkti Jóni Gerrekssyni Skálholtsbiskup í Brúará að undirlagi Englendinga. Eftir þetta fékk Jón Craxton biskupsdæmi í Skálholti og Jón Bloxwich Hóla. Við komu hollenska biskupsins Gozewijns Comhaer til landsins 1435 voru þeir svo hraktir brott.
Það var síðan með valdatöku Kristjáns 1. að tókst að koma einhverjum ráðum gegn siglingum Englendinga. 17. júní 1449 gerðu ríkin með sér samning sem gerði Englendingum áfram kleift að sigla til Íslands að fengnu sérstöku leyfi en fólu jafnframt í sér viðurkenningu á yfirráðum dansk-norska ríkisins yfir Norður-Atlantshafi. Enskir sjómenn hlíttu þessu þó ekki og til átaka kom sem meðal annars leiddu til vígs Björns Þorleifssonar hirðstjóra 1467 í Rifi á Snæfellsnesi. Kristján 1. brást við með því að loka Eyrarsundi fyrir enskum skipum (notaði „Eyrarsundslásinn“) og hvatti jafnframt þýska farmenn til að sigla til Íslands. Árið 1473 voru gerðir friðarsamningar milli Englendinga og Dana til tveggja ára.
Píningsdómur
Diðrik Píning var gerður að hirðstjóra á Íslandi árið 1478 og var honum var falið að berjast gegn Englendingum, sem seildust æ meira til yfirráða á Íslandi. Hann varð svo aftur hirðstjóri 1490 eða fyrr. Það ár samdi Hans Danakonungur frið við Englendinga snemma árs 1490 og viðurkenndi rétt þeirra til að veiða fisk við Ísland og stunda þar verslun, ef þeir greiddu af þvi gjöld og fengju leyfi hjá konungi.
Þessa friðargerð lagði Diðrik Píning fyrir Alþingi um sumarið við litla hrifningu innlendra höfðingja, sem sáu í henni samkeppni um vinnuafl. Þann 1. júlí 1490 var gerð samþykkt sem síðan nefndust Píningsdómur og var í raun ógilding á samkomulagi konungs og Englendinga. Kom þar meðal annars fram að útlendingum væri bönnuð veturseta eins og verið hafði og að landsmenn væru skyldir að vera í vist hjá bændum ef þeir hefðu ekki efni á að reisa sjálfir bú.
Þýska öldin
Þegar Hansakaupmönnum tók að fjölga fóru átökin á Íslandi að snúast um einstakar hafnir og áhrif Þjóðverja, einkum frá Hamborg, sem nutu stuðnings konungs, jukust jafnt og þétt á kostnað Englendinga. Þetta leiddi til þess að 16. öldin er stundum kölluð þýska öldin í Íslandssögunni. Siglingar Englendinga til Íslands lögðust þó ekki af og héldust áfram miklar fram á miðja 17. öld.
Sverrir Hermannsson
Sverrir Hermannsson (f. 26. febrúar 1930, dáinn 12. mars 2018) var alþingismaður og ráðherra fyrir Sjálfstæðisflokkinn og síðar þingmaður fyrir Frjálslynda flokkinn, sem hann stofnaði eftir að hann sagði sig úr Sjálfstæðisflokknum. Sverrir var þekktur fyrir skrautlegt málfar. Hann var faðir Margrétar Sverrisdóttur og tók 20. sæti á lista Íslandshreyfingarinnar fyrir Norðausturkjördæmi í Alþingiskosningunum árið 2007.
Ætt
Sverrir fæddist á Svalbarði í Ögurvík við Ísafjarðardjúp. Foreldrar hans voru Hermann Hermannsson útvegsbóndi þar og kona hans Salóme Rannveig Gunnarsdóttir. Sverrir kvæntist þann 27. desember 1953 Gretu Lind Kristjánsdóttur (f. 25. júlí 1931, d. 20. nóvember 2009). Þau eignuðust fjórar dætur og einn son auk einnar fósturdóttur.
Menntun
Sverrir lauk stúdentsprófi frá MA árið 1951. Hann útskrifaðist svo með viðskiptafræðipróf frá HÍ 1955. Veturinn 1954-1955 sat hann í stúdentaráði ásamt því að vera formaður Vöku, félags lýðræðissinnaðra stúdenta. Sverrir var síðan formaður Stúdentafélags Reykjavíkur 1957-1958.
Starfsferill og félagsstörf
Sverrir starfaði víða. Helst ber að nefna að hann var formaður og framkvæmdastjóri Landssambands íslenskra verslunarmanna frá stofnun þess 1957 til 1972 og forstjóri Framkvæmdastofnunar ríkisins 1975-1983. Eftir að Sverrir hætti á þingi 1988 varð hann bankastjóri Landsbanka Íslands og gegndi því starfi til 1998.
Stjórnmálastarf
Stuttu eftir að hann hætti sem bankastjóri stofnaði Sverrir ásamt stuðningsmönnum sínum Frjálslynda flokkinn og var formaður flokksins frá upphafi til ársins 2003. Hann sat svo á þingi 1999-2003 fyrir Reykvíkinga og var aldursforseti á Alþingi það kjörtímabil.
Aldurstakmark (kvikmyndir)
Aldurstakmark eru viðmið eða lög um kvikmyndir ætluð til þess að gera áhorfendum ljóst hvers kyns efni á er að líta eða hvaða aldurshóp kvikmyndin hentar ekki. Aldurstakmörk eru gjarnan sett til þess að vernda blygðunarkennd barna eða vara við efni sem talist gæti ógeðfelt, svo sem ef kvikmynd inniheldur ofbeldi og blót.
Saga eftirlits kvikmynda á Íslandi
Árið 1920 hóf Nýja bíó að banna börnum innan sextán ára inngöngu að almennum sýningum og hafa í staðin tvisvar í viku sérstakar barnasýningar með efni sem hæfir þeim betur. Kvikmyndaeftirlit ríkisins var stofnað árið 1932 og starfaði til 1997. Það ár tók Kvikmyndaskoðun við starfseminni og sá um skoðun kvikmynda til ársins 2006. Þá tók SmáÍs við þessari starfssemi.
Klipping kvikmynda
Kvikmyndaeftirlit Ríkisins hafði í undantekningum bannað kvikmyndir, og gaf framleiðendum kost á að leggja fram klippta útgáfu af myndinni, og var þá gefin út með hæsta aldurstakmark. Þegar Kvikmyndaskoðun tók við störfum var þessu alfarið hætt og engar myndir hafa verið klipptar eða bannaðar.
Skýringar á aldurstakmörkum 1997 - 2006
thumb|Kvikmyndaskoðun
Skýringar á núgildandi aldurstakmörkum
Núgildandi aldurtakmarkanir tóku gildi 2006:
Skýringar fyrir aldurstakmörkunum gætu verið allt að sex. Þær eru
Aldurstakmörk í Bandaríkjunum
Það eru engin lög í Bandaríkjunum um að kvikmyndir þurfi að vera skoðaðar fyrir sýningu. Hins vegar hefur kvikmyndaeftirlit MPAA orðið svo vinsælt að kvikmyndir eiga erfitt með að hljóta vinsældir án skoðunar þess eftirlits.
Aldurstakmörk MPAA eins og þau eru notuð árið 2007:
Manuscripta Islandica
Manuscripta Islandica (latína, þ.e.: Íslensk handrit) er ritröð sem forlagið Ejnar Munksgaard í Kaupmannahöfn gaf út á árunum 1954–1966.
Jón Helgason prófessor mun hafa átt frumkvæðið að útgáfunni og var hann ritstjóri og gaf sjálfur út öll sjö bindin sem komu út. Í ritröðinni áttu að vera handrit í fjórblöðungsbroti (kvartó, 4to), og voru í kynningarbæklingi talin upp 20 handrit sem átti að birta. Af þeim birtust sjö, en tvö voru síðar tekin upp í ritröð stærri handrita (í arkarbroti, fólíó, fol.), Early Icelandic Manuscripts in Facsimile, sem forlagið Rosenkilde og Bagger hóf að gefa út 1958. Jón Helgason var þar einnig ritstjóri, ásamt fleirum.
Þessi útgáfustarfsemi var framhald af útgáfustarfsemi Ejnars Munksgaards (Corpus Codicum Islandicorum Medii Aevi), en reynt að aðlaga útgáfuna betur kröfum tímans. Þannig voru bækurnar gerðar mun handhægari með því að prenta þær á þynnri pappír. Einnig var beitt nýjustu tækni í ljósmyndun. Þannig urðu sum handrit, sem höfðu verið illlæsileg vegna óhreininda, eins og ný þegar þau voru ljósmynduð í útfjólubláu ljósi. Loks voru gerðar meiri kröfur um að formálarnir fjölluðu fyrst og fremst um handritið sjálft, ástand þess, sögu, rithendur, spássíukrot o.s.frv. Formálarnir eru afar vandaðir, og má segja að þar birtist vel stefna Jóns Helgasonar um hvernig slíkar útgáfur eigi að vera.
3. leikur í Landsbankadeild karla 2007
3. leikur í Landsbankadeild karla 2007 var leikur milli knattspyrnuliðanna Breiðablik og Fylkir. Fylkir sigraði leikinn með einu marki gegn engu.
Bill Ward
thumb|Bill Ward árið 1970. Bill Ward (fæddur William Thomas Ward 5. maí árið 1948 í Aston, Birmingham á Englandi) er fyrrum trommari þungarokkssveitarinnar Black Sabbath. Ward söng tvö lög með Sabbath: It's Alright (1976) og Swinging the Chain (1978)
Silfurösp
Silfurösp, Populus alba,  er tegund af ösp. Hún vex frá Marokkó og Íberíuskaga um mið Evrópu (norður til Þýskalands og Póllands) til mið Asíu. Hún vex á rökum svæðum, oft við vötn eða ár, á svæðum með heitum sumrum og köldum til mildum vetrum.
Lýsing
Þetta er meðalstórt tré, um 16 til 27 metra hátt (sjaldan meira), með stofn að 2metrum í þvermál og breiða ávala krónu. Börkurinn er sléttur og græn-hvítur með einkennandi dökkum, demantslaga blettum á ungum trjám, og verður svartleitur og sprunginn á eldri trjám.
Blendingar
Silfurösp blandast við skylda tegund; blæösp Populus tremula; blendingurinn er þekktur sem gráösp (Populus × canescens), og er milli foreldranna í útliti. Flestar gráaspir í ræktun eru karlkyns, en kventré koma fyrir í náttúrinni og er stundum fjölgað.
Ræktun og nytjar
Vegna saltþols hennar er henni oft plantað til að festa sandöldur við strendur. Viðurinn er mjúkur, og er notaður í sellúlósa og í ódýr box. Meirihluti ræktaðra Silfuraspa í Norður-Evrópu eru kvenkyns.
Varði goes Europe
Varði goes Europe er íslensk heimildarmynd.
Reynir Örn Leósson
Reynir Örn Leósson (11. febrúar 1939 - 30. desember 1982) var íslenskur aflraunamaður. Reynir var sonur Þóru Friðriksdóttur og Leós Guðmundssonar. Hann flutti ungur til Reykjavíkur, síðar til Njarðvíkur og enn síðar til Eyjafjarðar.
Reynir var járnsmiður að iðn og starfaði við vélsmíðar, vörubílakstur og bifreiðaviðgerðir, en bifreiðaviðgerðirnar stundaði hann þar til hann lést.
Reynir var ungur þegar fyrst fór að bera á miklum kröftum hans, og hann var mjög ungur þegar hann fór að hefja aflraunir. Hann ferðaðist víða um ævina og sýndi aflraunir sínar..
Meðal aflrauna hans var að brjótast út úr fangaklefa, en hann var þó settur vel hlekkjaður inn í klefann. Það að brjótast úr hlekkjunum og svo út úr fangaklefanum tók hann um 6-7 klukkustundir samanlagt. Einnig lyfti hann 290kg. tunnu auðveldlega á hné sér. Einnig lyfti hann upp vinstra framhjóli bifreiðar sinnar, Volvo vörubifreið, upp um 13mm., en biðfreiðin vó 12 tonn og hefur þurft togkraft upp á 2.650 kg. til að lyfta bifreiðinni svo hátt. Fyrir það afrek að brjótast út úr fangaklefanum komst Reynir í heimsmetabók Guinness.
Einnig gerði Reynir kvikmynd um sjálfan sig, nefnda „Sterkasti maður heims“, og kvikmyndir um öryggi á vinnustöðum ásamt fleiru.
Leiðarvísir í ástamálum I. karlmenn
thumb|.|200px|right|Leiðarvísir í ástamálum: I. karlmennLeiðarvísir í ástamálum I. karlmenn er bæklingur eftir Ingimund Sigurðsson sem var upprunalega gefinn út af Nýja Bókafélaginu árið 1922 og prentaður af Félagsprentsmiðjunni, og svo endurútgefinn 25. júlí 2007 af Project Gutenberg, enda þá ekki lengur vernduð af höfundarétti, Jóhannes Birgir Jensson sá um þá útgáfu.
Í bæklingnum kemur fram hvernig karlmenn eiga að haga sér til að vinna sér hylli heiðvirðra kvenna. Honum er skipt í fjórtán hluta, þar af einn inngang, níu um það hvernig karlmaður á að haga ýmsu í fasi sínu og fjóra aðra hluta um hvernig velja á sér maka, hvenær karlinn megi ganga í hjónaband og hvernig góður eiginmaður eigi að haga sér.
Bæklingurinn var gefinn út á sama tíma og annar fyrir kvenfólkið, Leiðarvísir í ástamálum II. fyrir ungar stúlkur af ástmey Ingimundar.
Formáli
Í þessum hluta sem er inngangur bæklingsins kemur fram tilgangur hans sem er „''er sú von, að með því kunni mér að takast að koma í veg fyrir einn eða fleiri hjónaskilnaði, ef menn hlýta mínum ráðum. Eg hefi, sem sé, veitt því eftirtekt, að árlega fjölgar hjónaskilnuðum, bæði til sveita og í kaupstöðum, en þó einkum hér í Reykjavík.''“.
Hvernig vinna skal hylli kvenna
Í þessum hluta kemur það fram að hreint hjartalag og góð sál er hið allra mikilvægasta sem karlmaður getur boðið.
Mannorð
Lögð er gríðarleg áhersla á að viðhalda óflekkuðu mannorði, sem og minnst á heilsutjón sem getur orðið ef lag er lagt við vændiskonur. Nefnt er að vanda val á vinum og að sniðganga slæpingja.
Viðmót og framkoma
''Sá, sem er þögull og þunglamalegur vinnur aldrei hylli kvenna, þótt hann sé fríður sýnum. Þær halda, að hann sé heimskur — og heimskuna hatar kvenþjóðin!''
Kurteisi
Línur lagðar í almennri kurteisi, svo sem í hvaða röð kona og karl skulu ganga upp og niður stiga og hvernig á að heilsa.
Íþróttir
Mælt er með íþróttaiðkun til að herða líkamann sem muni vekja eftirtekt kvenna, þó er varað við knattsparkinu þar sem menn verða svo einhliða að þeir geti um lítið annað talað, frekar er mælt með glímu, sundi og leikfimi.
Hreinlæti og klæðaburður
Almenn ráð um að halda sér sómasamlegum í útliti.
Mentun
Lögð áhersla á að menn lesi sér til og myndi sér sjálfstæðar skoðanir á líðandi málefnum, varast er við því að hreykja sér af þekkingu þinni með því að gaspra um fátt annað á mannamótum.
Dans o. fl.
Nefnt að dansfimi og söngur heilli kvenfólk.
Meira um kurteisi
Almennir borðsiðir og hvernig haga skal röðinni þegar kynna á fólk.
Að biðja sér konu
Lögð áhersla á að gera það augliti til auglitis, ekki nota símskeyti eða póst. Tekið fram að stundum þurfi að bera bónorð upp oftar en einu sinni til að fá jákvætt svar.
Anne Whitney
thumb|right|Anne Whitney árið 1874. Anne Whitney (2. september 1821 – 23. janúar 1915) var bandarískur myndhöggvari og skáld frá Massachusetts. Hún er meðal annars þekkt fyrir styttur af sögulegum persónum eins og Samuel Adams, Harriet Beecher Stowe, Toussaint Louverture og Leifi Eiríkssyni. Verk hennar fela oft í sér vísanir í pólitískar skoðanir hennar, en hún var andstæðingur þrælahalds og fylgjandi auknum kvenréttindum og jöfnum tækifærum.
Leiðarvísir í ástamálum I. karlmenn
Hvenær þú mátt kvongast
Mælt með því að ganga ekki í hjónaband fyrr en maður geti staðið undir heimilisrekstri.
Hvernig góður eiginmaður á að vera
Dyggðir nefndar, aldrei skal geyma leyndarmál fyrir konunni og reyna að létta henni lífið við heimilisstörf.
Sexukórall
Sexukórallar (fræðiheiti: Hexacorallia) er annar undirflokka kóraldýra (Anthozoa), ásamt áttkóröllum (Octocorallia). Sexukórallar eru holdýra og eru 4.300 tegundir þekktar. Þeir eru botnfastrir og hafa sex eða færri arma. Sexukórallar hafa þann eiginileika að byggja upp kórallarif.